CELEX: 62014TN0261
Language: et
Date: 2014-04-25 00:00:00
Title: Kohtuasi T-261/14 P: Robert Waltoni 25. aprillil 2014 esitatud apellatsioonkaebus Avaliku Teenistuse Kohtu 27. veebruari 2104. aasta otsuse peale kohtuasjas F-32/13: Walton versus komisjon

21.7.2014   
            
            
               ET
            
            
               Euroopa Liidu Teataja
            
            
               C 235/25
            
         Robert Waltoni 25. aprillil 2014 esitatud apellatsioonkaebus Avaliku Teenistuse Kohtu 27. veebruari 2104. aasta otsuse peale kohtuasjas F-32/13: Walton versus komisjon
   (Kohtuasi T-261/14 P)
   2014/C 235/34
   Kohtumenetluse keel: prantsuse
   
      Pooled
   
   
      Apellant: Robert Walton (Oxford, Ühendkuningriik) (esindaja: advokaat F. Moyse)
   
      Teine menetlusosaline: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu 27. veebruari 2014. aasta määrus kohtuasjas F-32/13: Walton vs. komisjon;
            
         
               —
            
            
               saata kohtuasi uueks arutamiseks Avaliku Teenistuse Kohtule, et ta uuriks hagimenetluse algatusdokumendis esitatud kolmandat väidet ning teeks otsuse kahe teise väite suhtes apellatsioonkaebuse kohta tehtud kohtuotsusele vastavalt;
            
         
               —
            
            
               mõista vastustajalt välja apellatsioonimenetluse ja esimese astme menetluse kohtukulud.
            
         
      Väited ja peamised argumendid
   
   Apellatsioonkaebuse põhjenduseks esitab apellant neli väidet.
   
               1.
            
            
               Esimene väide, et on rikutud Euroopa Liidu Kohtu põhikirja artiklit 36, kuna Avaliku Teenistuse Kohus ei põhjendanud oma otsust ja jättis otsustamata esimeses astmes esitatud väite üle.
            
         
               2.
            
            
               Teine väide, et on rikutud kohtuotsuse seadusjõu põhimõtet, kuna Avaliku Teenistuse Kohus kvalifitseeris õiguslikult valesti viidatud otsuste ja kohtuotsuste esemeid ja aluseid võrreldes esimeses astmes esitatud hagiavalduse esemega.
            
         
               3.
            
            
               Kolmas väide, et on rikutud õigust õiglasele kohtumenetlusele.
            
         
               4.
            
            
               Neljas väide, et on rikutud kaitseõigusi ja õiguspärast ootust, mis toob kaasa hageja vabandatava eksimuse.